পুরাপাড়া বঙ্গবন্ধু গণগ্রন্থাগার

পুরাপাড়া,নগরকান্দা, ফরিদপুর।

**গ্রন্থাগারের সদস্য হওয়া ও বই ধার দেওয়া সংক্রান্ত নীতিমালা**

১। বই ধার নেওয়ার জন্য আগ্রহী পাঠককে গ্রন্থাগারের নির্ধারিত ফরমে আবেদন করতে হবে। আবেদন ফরমের মূল্য বিশ টাকা।

২। সদস্যের ধরণ তিন প্রকার:

ক. শিশু সদস্য : ১2 বছর বয়সের নিচের সকল সদস্য।

খ.ছাত্র-ছাত্রী সদস্য : যাদের বয়স ১2 বছরের উর্দ্ধে এবং কোন শিক্ষা প্রতিষ্ঠানে অধ্যয়ণরত।

গ. সাধারণ সদস্য : ছাত্র-ছাত্রী ব্যতিত ১2 বছরের বেশি বয়সের সর্বসাধারণ।

৩। আবেদনপত্রের সাথে পাসপোর্ট সাইজের দুই কপি ছবি ও জাতীয় পরিচয়পত্র অথবা জন্মনিবন্ধন সনদের অনুলিপি সংযুক্ত করতে হবে।

৪। জামানত: সাধারণ সদস্যদের ক্ষেত্রে দুইশত টাকা, ছাত্র-ছাত্রীদের ক্ষেত্রে একশত টাকা এবং শিশু সদস্যদের ক্ষেত্রে পঞ্চাশ টাকা জামানত (ফেরতযোগ্য) হিসে্বে জমা দিতে হবে। তবে জামানতের অর্থ সদস্য হওয়ার এক বছরের মধ্যে ফেরতযোগ্য নয়।

৫। মেয়াদ: নিবন্ধিত সদস্যেদের মেয়াদ এক বছর। সদস্য নবায়ন ফি বিশ টাকা।

৬।প্রত্যেক সদস্যকে এককালীন সর্বোচ্চ পনের দিনের জন্য একটি বইয়ের বেশি ধার দেয়া হবেনা। অন্যকোন পাঠকের চাহিদা না থাকলে একই পাঠক একই বই ধারাবাহিকভাবে সর্বোচ্চ দুইবার ধার নিতে পারবেন।

৭। প্রত্যেক সদস্যকে মেম্বারসীপ কার্ড দেয়া হবে এবং কার্ড দ্বারা গ্রন্থাগার থেকে বাড়িতে একসাথে একখানা বই নিতে পারবেন। গ্রন্থাগার হতে গৃহিত বই ফেরত না দেওয়া পযর্ন্ত কার্ডটি গ্রন্থাগারে সংরক্ষিত থাকবে।

৮। গৃহিত বই পনের দিনের মধ্যে ফেরত দিতে হবে অন্যথায় অতিরিক্ত প্রতি একদিনের জন্য পাঁচ টাকা হারে জরিমানা দিতে হবে। বই হারিয়ে গেলে বা নষ্ট হয়ে গেলে বইযের দ্বিগুন মুল্য বা নতুন বই ক্রয় করে দিতে হবে। ব্যর্থতায় তার জামানত বাজেয়াপ্ত হবে এবং তার নামে আর কোন বই ইস্যু করা হবেনা। তার সদস্য পদ বাতিল হবে।

9। গ্রন্থাগার কার্ড হারিয়ে গেলে গ্রন্থাগার কর্তৃপক্ষকে জানাতে হবে এবং আবেদন সাপেক্ষে বিশ টাকার বিনিময়ে কর্তৃপক্ষ নতুন কার্ড সরবরাহ করবে।

১০। বইয়ের মধ্যে কোন কিছু লেখা/দাগ দেওয়া যাবেনা, ইচ্ছাকৃতভাবে বইয়ের পৃষ্ঠা/মলাট ছেড়া সম্পূর্ণ নিষিদ্ধ। কোন সদস্য নীতমালা পরপিন্থী কোন কার্যক্রম করলে গ্রন্থাগার কর্তৃপক্ষ তার সদস্যপদ বাতিল করতে পারবে।

১১। যেকোন সদসস্যের সদস্য পদ নবায়ন, স্তগিত বা বাতিল করার ক্ষমতা গ্রন্থাগার কর্তৃপক্ষের থাকবে।

এবং এই নীতিমালার যেকোন শর্ত কর্তৃপক্ষ যেকোন সময় পবিবর্তন,পরিবর্ধন বা সংযোজন করতে পারবে।

আমি............................................................পুরাপাড়া বঙ্গবন্ধু গণগ্রন্থাগারে সকল শর্ত মেনে নিবন্ধণ করছি।

পাঠকের স্বাক্ষর : গ্রন্থাগার পরিচালকের স্বাক্ষর

আবেদনকারীর নাম : নাম:

তারিখ :